ગણપતિની પૂજા આ રીતે કરવી જોઈએ. આહવાન, આસન, પાદય, અર્ધ, આચમન, સ્નાન, વસ્ત્ર, ગંધ, પુષ્પ, અક્ષત, ધૂપ, દીપ, નૈવેધ્ય, તાંબુલ, દક્ષિણા, આરતી અને પરિક્રમા વગેરે.. સંકલ્પ-બંને હાથમાં જળ, ફૂલ, ચોખા અને દ્રવ્ય લો. જે દિવસે પૂજા કરો તે વર્ષ, વાર, તિથિ, ગ્રહોની સ્થિતિ, તે સ્થાનનું નામ જ્યાં પૂજન કરી રહ્યા છો, પોતાનું નામ અને ગોત્ર મનમાં સ્મરણ કરી પોતાની મનોકામના પૂરી થાય તે માટે મનમાં ભગવાનને પ્રાથના કરો અને ત્યારબાદ હાથમાં લીધેલી ચીજોને કળશની સામે મુકી દો.